Tiltale for overtrædelse af straffelovens § 136, stk. 1
Ret: Retten i Viborg (1. instans)
Faggruppe: Straffesag — Almindelig domsmandssag
Sagsemner: Personlig frihed, fred og ære;

RETTEN | VIBORG





Udskrift af dombogen

D0 M

afsagt den 2. maj 2016

Rettens nr. 1420/2016
Politiets nr. 4100-70425-00001-15

Anklagemyndigheden
mod



8800 Viborg


Der har medvirket domsmænd ved behandlingen af denne sag.

Anklageskrift er modtaget den 11. april 2016.

 er tiltalt for overtrædelse af

straffelovens $ 136, stk. 1,
ved den 8. januar 2015 kl. 13.29 fra sin  Viborg på
facebooksiden "Nej tak til moskeer" offentligt at have tilskyndet til
forbrydelse; idet tiltalte skrev: "Håber også moskeerne bliver bombet her i
Danmark, så vil jeg gerne hjælpe med det"

Påstande

Anklagemyndigheden har nedlagt påstand om fængselsstraf.

Tiltalte har nægtet sig skyldig.

Sagens oplysninger

Tiltalte har forklaret, at det er rigtigt, at han på den omhandlede facebooksi-
de har skrevet som anført i tiltalen; men han skrev fra bibliotekets computer
0g ikke fra sin egen computer. Baggrunden var, at han havde set en udsen-
delse i TV aftenen forinden; hvor imamerne, herunder fra Grimhøjmoskeen;
gav udtryk for, at det, der var sket i Frankrig var i orden. Det gjorde ham
vred 0g frustreret. Han havde ikke forestillet sig, at det ville blive opfattet
som en "tilskyndelse" . Han ville ikke slå nogen ihjel, men han ville blot gerne,
at der ikke var så mange moskeer. Han tænker ikke så hurtigt som andre.
Han havde godt set, hvad andre havde skrevet, herunder at moskeerne skulle

brændes ned under fredagsbønnen Han gider ikke længere bruge krudt på
den omhandlede facebookside. Nu bruger han kun sin tid på Viborg-billeder.
Han er efterfølgende blevet truet af muslimer på facebook. Der var en, der
skrev, at "det ville komme til at koste ham livet" . Han frygter, at de vil opsø-
ge ham personligt.

Kriminalforsorgen har oplyst, at  er egnet til modtage en
betinget dom Det er tvivlsomt, hvorvidt  er i stand til at
udføre samfundstjeneste.

Rettens begrundelse og afgørelse

Tiltalte har uden forbehold erkendt at have skrevet som anført i tiltalen.

Efter indholdet af det; som tiltalte skrev på den omhandlede facebookside,
finder retten det bevist, at tiltalte har tilskyndet til en ikke bagatelagtig lovo-
vertrædelse, der ikke er nærmere konkretiseret; 0g efter den sammenhæng
hvori det blev skrevet; finder retten det bevist; at tiltalte ved sin handling må
have indset; at han ved at skrive som anført, har tilskyndet til en forbrydelse.

Retten finder det derfor bevist; at tiltalte har haft det fornødne forsæt til at
overtræde straffelovens $ 136, stk. 1, hvorfor han findes skyldig i den rejste
tiltale, dog således at tiltalte skrev fra bibliotekets computer og ikke fra sin
bopæl.

Straffen fastsættes til 6 dagbøder af 300 kr., jf. straffelovens 8136, stk. 1.

Retten har i formildende retning lagt vægt på tiltaltes helt særlige personlige
forhold, herunder også hans økonomiske forhold.

Thi kendes for ret:

 skal straffes med 6 dagbøder á 300 kr.

Forvandlingsstraffen for bøden er fængsel i 6 dage.

Tiltalte skal betale sagens omkostninger.